Diwanet e voe ar strollad diwar luskad studiañ ar Bibl e bloavezhioù 1870, dindan renerezh Charles Taze Russel. Goude e varv e voe tabutoù war heñchañ ar strollad hag un darn anezhañ, kaset gant Joseph Franklin Rutherford, a bellas diouzh obererezh Russel e-keñver an doueoniezh hag an ensavadurioù, en ur zelcher kontrol war an aozadurioù savet gantañ koulskoude. E 1931 e voe degemeret an anv Testoù Jehovah evit diskouez mat an troch etre e strollad hag ar strolladoù studiañ ar Bibl all.